2000


2000. je bila prijestupna godina koja počinje u subotu, prema gregorijanskom kalendaru. Moderna kultura je smatra i početkom 21. stoljeća i 3. tisućljeća, iako je to po strogim kriterijima gregorijanskog kalendara zapravo bila 2001.

Ova godina bila je obilježena kao:
 Međunarodna godina kulture mira.
 Svjetska godina matematike.

Godina 2000. je bila najtoplija ikada u Beogradu: prosečna temperatura 14,1 °C, u odnosu na prosek (1887-2006) od 11,7 °C. Takođe i jedna od najsušnijih u regionu.

Događaji

Januar/Siječanj 
 1. 1. - Diljem svijeta se slavi dolazak novog tisućljeća. Milenijski bug prošao je bez ozbiljnih i rasprostranjenih računalnih problema koji su bili predviđani.
 1. 1. - Alka Vuica je prvi hrvatski zabavljač koji nastupa u Beogradu (gađali je flašama).
 januar, početkom - Poplave u Vojvodini, rana epidemija gripa u Srbiji.
 3. 1. -  Na parlamentarnim izborima u Hrvatskoj vladajući HDZ poražen od strane koalicije na čelu s Ivicom Račanom (SDP) i Draženom Budišom (HSLS) koja će formirati tzv. Trećesiječanjsku vlast (71 od 151 zastupničkog mandata), koalicija 4 manje stranke 24 zastupnika, HDZ 46.
 10. 1. - 19 srpskih opozicionih stranaka formiralo koaliciju pod nazivom Demokratska opozicija Srbije - DOS; inicijativu je dao SPO.
 10. 1. - Objavljeno da America Online kupuje Time Warner za $164B (sprovedeno sledeće godine).
 11. 1. - Trojica makedonskih policajaca ubijena u selu Aračinovo.
 11. 1. - U Alžiru raspušten Front islamskog spasa.
 13. 1. - Visoki prestavnik Wolfgang Petritsch donio Zakon o Državnoj graničnoj službi BiH (operativna od 6. juna).
 14. 1. - Pet prvostepenih osuda za zločin u Ahmićima (Zoran i Mirjan Kupreškić 10 i 8 godina, Vlatko Kupreškić 6, Drago Josipović 15, Vlado Šantić 25).
 14. 1. - DJIA zatvoren na 11,722.98, najviše ove godine (Dot-com bubble).

Februar/Veljača 

 2. 2. - Raketiran autobus UNHCR kod sela Čubrelj, poginulo dvoje Srba; uveče bačena bomba u kafić "Belami" u severnoj Mitrovici.
 3. 2. - Troje Albanaca ubijeno u severnoj Mitrovici, konfrontacija na mostu preko Ibra i napadi na mirotvorce narednih dana, još 10 mrtvih.
 3. 2. - Miroslav Kutle, vlasnik Globus grupe, uhićen na slovenskoj granici - optužen je za izvlačenje 200 milijuna kuna iz poduzeća u njegovom vlasništvu.
 4. 2. - Wolfgang Schüssel novi kancelar Austrije, u kontroverznoj koaliciji sa Slobodarskom partijom Austrije - ostale zemlje EU redukuju kontakte sa novom vladom.
 4.–6.2. - rusko bombardiranje Katir-Jurta: najmanje 170 poginulih Čečena
 5.2. - Masakr u Novije Aldiju: ruski OMON ubija između 60 i 80 Čečena, te provodi silovanje i pljačku tog naselja narednih dana.
 6. 2. - U Srbiji kreće muzički kanal TV Metropolis.
 pad Groznog: ruski vojnici zauzimaju grad, dok se čečensko vodstvo povlači. Prema procjenama, poginulo je najmanje 5.000 civila u opsadi grada.
 7. 2. -  Drugi krug predsjedničkih izbora u Hrvatskoj: Stjepan Mesić pobjedio Dražena Budišu.
 7. 2. - U Beogradu ubijen ministar odbrane SR Jugoslavije Pavle Bulatović - vlasti za to optužuju zapadne države a Šešelj i nezavisne novinare.
 10. 2. - Britanski i nemački KFOR preuzeo most preko Ibra u Mitrovici, jer su Francuzi optuženi za naklonjenost Srbima.
 12. 2. - Cijanidno zagađenje Tise stiglo do Srbije - uginuće ribe, ptica i divljači.
 13. 2. - Okršaj u Mitrovici, dvojica francuskih vojnika ranjeni iz snajpera.
 13. 2. - Objavljen poslednji strip Peanuts (Charles M. Schulz umro dan ranije).
 14. 2. - Svemirska letjelica NEAR Shoemaker ušla je u orbitu oko asteroida 433 Eros i tako postala prva svemirska letjelica koja je kružila oko asteroida.
 14. 2. - Vraćeno ime Dinamo nakon devet godina.

 15. 2. - Nebojša Pavković je novi načelnik generalštaba VJ a Dragoljub Ojdanić (iz Srbije) ministar odbrane - prigovori iz Crne Gore.
 17. 2. - Na Četvrtom kongresu Socijalističke partije Srbije, Slobodan Milošević ponovo izabran za lidera partije. Opoziciju nazvao "janičari".
 17. 2. - Nezavisna medijska komisija zatvorila mostarsku TV Erotel.
 18. 2. - Stipe Mesić započeo mandat predsjednika Hrvatske.
 21. 2. - Drugi dan pretresa za oružjem u Mitrovici, procenjenih 10.000 Albanaca pokušalo da pređe u severni deo grada, kolona iz Prištine vraćena nazad.
 26. 2. - Napad na policiju kod Končulja, opšt. Bujanovac, ubijeni major policije Slaviša Dimitrijević i napadač Fatmir Ibiši, tri policajca ranjena.
 29.2. - drugi čečenski rat: Bitka za kotu 776
 februar - YU Info televizija se pojavila u Crnoj Gori bez dozvole (slab signal).
 februar/mart - Poplava u Mozambiku odnosi 800 života.

Mart/Ožujak 

 3. 3. - Tihomir Blaškić osuđen prvostepeno na 45 godina zatvora pred ICTY (2004. smanjeno na devet godina, kada je i pušten).
 4. 3. - Sony lansirao u Japanu igraću konzolu Playstation 2 (u Evropi od novembra).
 6. 3. - Napadi na beogradski Studio B: pretučena dvojica radnika i odneta oprema sa Torlaka, sud ga kažnjava sa 450.000 dinara, a ministar za telekomunikacije Ivan Marković traži blizu 11 miliona dinara za naknadu korišćenja frekvencije (narednih dana se slično događa još nekim nezavisnim medijima).
 7. 3. - Ulične tuče Srba i Albanaca u K. Mitrovici, 40 povređenih uključujući 16 Francuza.
 7. 3. - Minimum DJIA ove godine: 9755.

 8. 3. - Službeno osnovan Brčko distrikt.
 9. 3. - S radom započinje Nupedia, besplatna Internet-enciklopedija poznata kao preteča Wikipedije.
 10. 3. - Vrhunac Dot-com bubble-a: NASDAQ dostiže vrijednost od 5132,42, zatim slijedi sunovrat vrijednosti dionica poznat kao dot-com kolaps.
 13. 3. - Albin Kurti osuđen u Nišu na 15 godina zatvora (oslobođen u decembru 2001. usled međunarodnog pritiska).
 18. 3. - Na Tajvanu za predsjednika izabran Chen Shui-bian, kandidat Demokratske progresivne partije koji se zalaže za nezavisnost Tajvana, okončavši tako višedecenijsku vladavinu kineske nacionalističke stranke Kuomintang.
 20. 3. - Čečenski borci predaju se ruskim vojnicima nakon teške bitke za Komsomolskoj. Nakon toga, usljedio je masakr u Komsomolskoju.
 21. 3. - Mladen Naletilić izručen Haškom tribunalu.
 21. 3. - Ivan Pavao II. započinje posjetu Izraelu.
 23 - 24. 3. - Hrvatski predsednik Mesić u poseti BiH, potpisani neki sporazumi.
 26. 3. - Vladimir Putin, v.d. predsednika Rusije, pobedio na predsedničkim izborima.
 26. 3. - 72. dodjela Oscara: American Beauty najbolji film, pet nagrada od osam nominacija, The Matrix četiri nagrade; najbolji strani film Todo sobre mi madre.
 27. 3. - Ruski pukovnik Jurij Budanov oteo i nekoliko sati do smrti davio čečensku tinejdžerku Elzu Kungajevu.
 29.3. - Jedan od posljednih većih okršaja drugog čečenskog rata: Zasjeda u Džani-Vedenu.

April/Travanj 
 2. 4. - Grupa koja se izdvojila iz HDZ (Mate Granić, Vesna Škare-Ožbolt i dr.) osnovala Demokratski centar.
 3. 4. - SFOR uhapsio na Palama jednog od lidera bosanskih Srba Momčila Krajišnika na osnovu tajne optužnice Haškog tribunala.
 3. 4. - United States v. Microsoft: presuđeno da je Microsoft prekršio antitrustovske zakone.
 5. 4. - Yoshiro Mori je postao premijer u Japanu.
 8. 4. - Lokalni izbori u BiH.
 8. 4. - Vlada Janeza Drnovšeka izgubila poverenje parlamenta posle osam godina.
 14. 4. - Na beogradskom Trgu Republike, DOS održao prvi miting pred oko 100.000 građana. Upućen zahtev za organizovanje slobodnih izbora.
 18. 4. - Eurocorps i španski general Juan Ortuño na čelu KFOR-a.
 22. 4. - Američka federalna policija u Miamiju oružanim prepadom oduzima Eliana Gonzaleza njegovim rođacima izazvavši ogorčenje u kubanskoameričkoj zajednici (sa ocem se vratio na Kubu 28. 6.).
 25. 4. - U Beogradu ubijen Žika Petrović, generalni direktor Jugoslovenskog aerotransporta.
 29 - 30. 4. - V. Opći sabor HDZ - Ivo Sanader izabran za predsjednika stranke (nasuprot frakciji Ivića Pašalića).

Maj/Svibanj 

 1. 5. - Po odluci preds. Clintona, civilima je omogućen prijem signala GPS pune preciznosti - deset puta bolje nego ranije.
 3. 5. - Konjunkcija svih tradicionalnih nebeskih tijela znanih iz starih vremena do otkrića Urana. Na malom području neba sreli su se Sunce i Mjesec, te planeti Merkur, Venera, Mars, Jupiter i Saturn.
 3. 5. - Tuča u požarevačkom kafiću "Pasaž" između dvojice otporaša i obezbeđenja diskoteke "Madona", otporaši uhapšeni.
 4. 5. - Pojavio se računalni virus ILOVEYOU.
 7. 5. - Inauguracija Vladimira Putina za predsednika Ruske Federacije (predsednik 2000-2008 i 2012 -..., premijer 2008-2012.).
 8. 5. - U Prizrenu ubijen Ekrem Rexha (komandant Drini).
 9. 5. - Sprečen miting opozicije u Požarevcu, uhapšen Nenad Čanak.
 12. 5. - Otvorena galerija Tate Modern u Londonu.
 13. 5. - Prilikom posete poljoprivrednom sajmu u Novom Sadu ubijen Boško Perošević, predsednik Izvršnog veća AP Vojvodine.
 13. 5. - Eksplozija u fabrici vatrometa u holandskom Enschedeu, 23 poginulih.

 13. 5. ? - Milan Bandić (SDP) izabran za gradonačelnika Zagreba (2000-2002. i 2005 -...); odlučeno da se Trgu hrvatskih velikana vrati ime žrtava fašizma.
 13. 5. - Pjesma Eurovizije u Stockholmu: braća Olsen iz Danske prvi, Goran Karan iz Hrvatske 9. ("Kad zaspu anđeli").
 15. 5. - U Beogradu miting podrške "Otporu", kojeg vlasti nazivaju fašističkom organizacijom.
 17. 5. - Policijskom akcijom zauzet beogradski Studio B, dovedeni novinari prorežimskih medija; onemogućeno emitovanje radija B2-92 i Indeks; u sukobu građana, navijača i policije nakon slušanja "Vesti u 7" ima povređenih - demonstracije i narednih dana širom Srbije.
 22. 5. - Predsjedništvo BiH imenovalo Spasoja Tuševljaka na čelo Savjeta ministara.
 23. 5. - Ramush Haradinaj lakše povređen u tuči na ruskom kontrolnom punktu.
 23. 5. - Damir Lončarić imenovan za novog šefa HIS, pretreseni neki objekti te službe.
 24. 5. - Savezni ministar pravde Petar Jojić poslao pismo "Karli del Ponte, kurvi koja se prodala Amerikancima"...
 25. 5. - Hrvatska u Partnerstvu za mir.
 25. 5. - Riječko-senjska nadbiskupija podijeljena na Riječku nadbiskupiju i Gospićko-senjsku biskupiju, na čelu će im biti Ivan Devčić (do ...) odn. Mile Bogović (do 2016).
 25. 5. - Izrael nakon 22 godine povlači posljednje trupe iz Libanona.
 27. 5. - Miting opozicije na beogradskom Trgu republike (SPO, DS, DSS, Otpor, Ženska mreža).
 28. 5. - S emitiranjem započela hrvatska komercijalna televizija Nova TV.
 29. 5. - Lideri srpske opozicije u Moskvi, ministar Ivanov "nije imao vremena" da se sretne s njima.
 29. 5. - Ubijeno troje Srba u Cernici na Kosovu.
 31. 5. - U Podgorici ubijen Goran Žugić, blizak saradnik predsjednika Đukanovića.

Jun/Juni/Lipanj 
 1. 6. - Ruski Gazprom prekinuo isporuke gasa Srbiji, zbog neplaćenih računa.
 2. 6. - Karla del Ponte izjavila u Savetu bezbednosti UN da nema osnova za pokretanje istrage protiv NATO-a.
 3. 6. - Dragan Jaćimović prvi Srbin na Mont Everestu.
 5. 6. - Film 405 je prvi široko distribuiran preko interneta.
 7. 6. - U Bijeljini ubijen Ljubiša Savić Mauzer.
 7. 6. - Slovenački parlament potvrdio vladu Andreja Bajuka (izbori su već na jesen).
 8. 6. - Stephen Saunders, britanski vojni ataše u Atini, ubijen od strane "17. novembra", koji su kao motiv naveli bombardovanje Jugoslavije.
 10. 6. - Umro predsednik Sirije Hafez al-Asad, naslediće ga sin Bašar al-Asad.
 10. 6. - 2. 7. - UEFA Euro 2000 u zajedničkoj organizaciji Belgije i Nizozemske: Francuska prva (spojila svetsku i evropsku titulu). Jugoslavija u 1/4-finalu 25. juna izgubila od Holandije 6:1.
 11. 6. - Lokalni izbori u Podgorici (pobeda Milo Đukanović - Da živimo bolje) i Herceg Novom (Koalicija Jugoslavija).
 12. 6. - Otkriven spomen-obelisk "Večna vatra" u Parku prijateljstva i mira na beogradskom Ušću.
 12. 6. - Patrijarh Pavle pozvao sveštenstvo i vernike da do Duhova (17. juna) "drže post i pojačaju molitve" za kišu.
 13. 6. - Južnokorejski predsjednik Kim Dae Jung odlazi u službeni posjet Sjevernoj Koreji i prvi sastanak na vrhu sa sjevernokorejskim vođom Kim Jong-ilom.
 15. 6. - U Budvi pokušan atentat na Vuka Draškovića, lakše povređen.
 16. 6. - KFOR kod Klečke u Drenici pronašao četiri bunkera sa skrivenim oružjem.
 24. 6. - Milo Đukanović u poseti Hrvatskoj, izvinuo se građanima Dubrovnika.
 24. 6. - U Prijedoru uhapšen Duško Sikirica, optužen za ratne zločine.
 26. 6. - Projekt ljudskog genoma: predsednik Klinton objavljuje da je sastavljen preliminarni nalaz.
 27. 6. - Vlada SRJ dostavila predlog Zakona protiv terorizma Saveznoj skupštini - misli se da bi mogao biti upotrebljen protiv opozicije (povučen tri dana kasnije).
 30. 6. - Devet mrtvih na koncertu Pearl Jam na Roskilde Festivalu u Kopenhagenu.

Jul/Juli/Srpanj 

 1. 7. - Ustavni sud BiH presudio da su sva tri naroda, Bošnjaci, Srbi i Hrvati, konstitutivni na cijeloj teritoriji BiH (saopšteno 4. 7.).
 2. 7. - Vicente Fox, kandidat desničarske stranke PAN, pobjeđuje na izborima za predsjednika Meksika, okončavši tako višedecenijski monopol stranke PRI (preuzima položaj 1. 12.).
 4. 7. - Toplotni talas: preko 40 °C u Beogradu i nekim drugim mestima.
 6. 7. - Skupština SRJ usvojila amandmane na savezni Ustav: direktan izbor predsednika i Veća republika; u Crnoj Gori ovo smatraju neustavnim i najavljuju bojkot izbora.
 10. 7. - Fabrika "Matroz" prekida isporuku papira nezavisnim medijima, a nije im dozvoljen ni uvoz.
 10. 7. - Eksplozija curećeg naftovoda u Nigeriji, poginulo oko 250 seljana koji su sakupljali benzin.
 11 - 25. 7. - Samit u Camp Davidu: Ehud Barak i Jaser Arafat razgovaraju o miru u Palestini ali bez rezultata.
 12. 7. - Na Dunavu kod Golupca pronađena tri leša zalivena betonom.
 14. 7. - Događaj Dana Bastilje: jaka sunčeva baklja izaziva geomagnetnu oluju par dana kasnije.
 14. 7. - 25 godina po završetku Vijetnamskog rata Sjedinjene Američke Države i Vijetnam sklopili trgovinski sporazum, koji je Vijetnamu otvorio vrata Svetske trgovinske organizacije.
 19. 7. - Vanredno stanje u opštini Maglaj jer u selu Bakotići protestuju zbog predstojeće deložacije mudžahedina iz Bočinje (rok 24. 7.).
 25. 7. - Air Franceov Aerospatiale Concorde srušio se ubrzo nakon polijetanja sa aerodroma u Parizu uslijed požara ubivši svih 109 putnika i članova posade i četvero ljudi na tlu.
 26. 7. - Novinar Miroslav Filipović osuđen je na sedam godina zatvora pred Vojnim sudom u Nišu zbog "špijunaže".
 27. 7. - Raspisani redovni izbori za savezni parlament, lokalnu samoupravu Srbije, i vanredni izbori za predsednika SRJ za 24. septembar. Milošević istaknut kao kandidat vladajuće koalicije.
 27. 7. - Savet ministara BiH odobrio jedinstveni pasoš/putovnicu.
 29. 7. - Opozicione stranke udružene u DOS odlučile da izađu na izbore; SPO izjavljuje da ne izlazi na savezne izbore (kao ni DPS Mila Đukanovića).
 31. 7. - Savezni ministar za informisanje Goran Matić izjavio da su uhvaćena četvorica Holanđana koji su "imali zadatak" da otmu Slobodana Miloševića i odseku mu glavu.

Avgust/August/Kolovoz 
 2. 8. - "Otpor" započeo kampanju "Gotov je".
 6. 8. - Srpski pokret obnove za svog predsedničkog kandidata izabrao Vojislava Mihailovića. Srpska radikalna stranka za svog kandidata izabrala Tomislava Nikolića.
 6. 8. - Oko 1.400 Litvanaca priznalo da su kao agenti ili doušnici radili za bivšu sovjetsku tajnu i obaveštajnu službu, KGB. Litvanija bila pod upravom Sovjetskog Saveza od Drugog svetskog rata do 1991.
 7. 8. - Vojislav Koštunica prihvatio kandidaturu Demokratske opozicije Srbije za predsednika.
 7. 8. - Grupa američkih i švajcarskih naučnika saopštila je otkriće devet novih planeta koje se kreću u orbiti izvan našeg sunčevog sistema, što je od značaja za napore naučnika da otkriju život na nekom drugom mestu u svemiru.
 10. 8. - Okružni sud u Njujorku našao Radovana Karadžića krivim za silovanje i mučenje grupe žena, nalaže odštetu od 745 miliona dolara.
 12. 8. - Ruska podmornica "Kursk" potonula je u Barentsovom moru, a u nesreći je poginulo svih 118 osoba u njoj.
 14. 8. - Slobodan Milošević nosilac jedinstvene liste SPS-JUL za savezne izbore; crnogorski DPS definitivno ne izlazi na izbore.

 14. 8. - KFOR zauzeo topionicu u Trepči, navodno zbog previsokog nivoa zagađenja, Srbi protestuju.
 20. 8. - U prištinskom Dragodanu pronađeno 160 tela, verovatno žrtava albanskih terorista.
 22. 8. - Temperatura opet prelazi 40 °C u regionu.
 25. 8. - U Beogradu nestao Ivan Stambolić, nekadašnji predsednik Predsedništva Srbije (2003. otkriveno da je ubijen na Fruškoj gori).
 27. 8. - Požar na TV tornju Ostankino u Moskvi.
 28. 8. - U Gospiću podmetnutim eksplozivom likvidiran Milan Levar, bivši hrvatski časnik i jedan od glavnih svjedoka masakra tamošnjih Srba 1991. godine.
 28. 8. - U Beogradu potpisan jugoslovensko-ruski sporazum o slobodnoj trgovini.
 29. 8. - Okružno javno tužilaštvo u Beogradu podiglo optužnice protiv 14 zapadnih lidera, zbog ratnih zločina tokom agresije 1999.

Septembar/Rujan 

 3. 9. - Izgorela hala za galvanizaciju u "Gorenju".
 6. 9. - Počeo Milenijumski samit UN u Njujorku, navodno učestvuje čitav svet osim Sadama Huseina, Miloševića i Gadafija.
 7. 9. - Skupština RS izglasala nepoverenje vladi Milorada Dodika (ostaje do januara).
 10. i 11. 9. - Na Kosovu ubijeni novinar Shefki Popova, zatim Rexhep Luci, šef kosovske agencije za rekonstrukciju i razvoj.
 10. i 24. 9. - Lokalni izbori u Makedoniji, sukobi između albanskih stranaka.
 12. 9. - Uhićenja u Hrvatskoj, među njima generali Ivan Andabak i Ignac Koštroman, u vezi s ratnim zločinima nad bosanskim Muslimanima; uhićenja i u vezi ubistva Milana Levara.
 14. 9. - Vojislav Koštunica lakše povređen kamenom na mitingu u Kosovskoj Mitrovici.
 15. 9. - 1. 10. -  Olimpijada 2000 u Sidneju.
 Medalje: Jugoslavija 3 medalje, po jedna zlatna (muška odbojka), srebrna (Jasna Šekarić) i bronzana (vaterpolo); Hrvatska 1 zlatna (Nikolaj Pečalov, tegovi) i 1 bronzana (osmerac).
 16. 9. - Poslednji put viđen ukrajinski novinar Georgij Gongadze.
 21. 9. - Bil Klinton i 13 najviših zapadnih funkcionera i čelnika NATO-a osuđeni su u odsustvu u Okružnom sudu u Beogradu na po 20 godina zatvora.
 24. 9. - Izbori:
  Redovni za Skupštinu Savezne Republike Jugoslavije i vanredni izbori za predsednika SR Jugoslavije. Kandidat Demokratske opozicije Srbije, Vojislav Koštunica, ubedljivo pobedio kandidata levice i tadašnjeg šefa države - Slobodana Miloševića. Veće građana Savezne skupštine: DOS 59, SPS-JUL 44, Bulatovićev SNP 30 (Đukanovićev DPS je bojkotovao izbore, izlaznost u C.G. je bila niska); od 20 mesta za Srbiju u Veću republika: DOS 10, SPS-JUL 7, SRS 2, SPO 1.
 Prvi krug izbora za Skupštinu AP Vojvodine.
 Lokalni izbori u Srbiji: DOS osvojio 105 od 110 odbornika u Beogradu.
 26. 9. - Ministri obrazovanja u BiH se složili da se u celoj zemlji uče ćirilica i latinica.
 26. 9. - Grčki trajekt Express Samina tone kraj otoka Paros, pri čemu pogiba 80 od 500 putnika.
 28. 9. - Savezna izborna komisija SRJ saopštila konačne rezultate po kojima je potreban drugi krug predsedničkih 8. oktobra.
 28. 9. - Izraelski političar Ariel Sharon posjećuje Hramsku goru u Jeruzalemu, izazvavši demonstracije Palestinaca koji će prerasti u Drugu intifadu.
 29. 9. - Protesti širom Srbije, štrajk u mnogim preduzećima i školama, kao i svim pozorištima i bioskopima u Beogradu, uveče obustavljen rad u rudarskom basenu "Kolubara".
 29. 9. - Predsjednik Mesić umirovio sedmoricu od 12 hrvatskih generala (među kojima su i Mirko Norac i Ante Gotovina), potpisnika otvorenog pisma u kojem su upozoravali na "kriminalizaciju" Domovinskog rata.

Oktobar/Listopad 

 1-2. 10. - Vozači kamiona i taksija širom Srbije počeli blokadu puteva i mostova, zahtevajući da Milošević prizna poraz na izborima.
 2. 10. - Milošević se obraća naciji: "pravi šef" DOS nije Koštunica već Đinđić koji je "tražio" bombardovanje SRJ.
 4. 10. - Savezni ustavni sud SRJ poništio prvi krug predsedničkih izbora.
 5. 10. - Demonstracije 5. oktobra 2000.: zbog upornog odbijanja vlasti da prizna poraz na predsedničkim izborima, više stotina hiljada ljudi iz cele Srbije u Beogradu zauzelo sedište saveznog parlamenta i državne televizije, čime je okončana vladavina Slobodana Miloševića.
 5. 10. - Održana konstitutivna sednica Skupštine grada Beograda, za gradonačelnika izabran Milan St. Protić.
 6. 10. - DOS saopštio da je formirao Krizni štab. Šef ruske diplomatije Igor Ivanov razgovarao sa Koštunicom i Miloševićem, koji uveče preko televizije, nakon razgovora sa Koštunicom, priznaje njegovu pobedu.
 6. 10. - Na programu američke TV-mreže mreže CBS emitiran pilot, odnosno prva epizoda TV-serije CSI: Crime Scene Investigation.
 7. 10. - Na sednici saveznog parlamenta održanoj u Sava centru, Vojislav Koštunica stupio na dužnost predsednika SR Jugoslavije.
 7. 10. - U Atini ubijen Vanja Bokan, kontroverzni biznismen.
 8. 10. - Drugi krug izbora za vojvođansku skupštinu, DOS osvaja blizu 90% mandata.
 9. 10. - EU ukinula embargo na naftu i avio-saobraćaj SRJ.
 9. 10. - Savezni premijer Momir Bulatović daje ostavku, od novembra mu sledi Zoran Žižić.
 9. 10. - Zasedanje skupštine Srbije, ostavke dali ministri Milovan Bojić i Vlajko Stojiljković, Šešeljevi telohranitelji pucali u vazduh ispred zgrade gde se okupila masa.
 12. 10. - Samoubilački napad čamcem-bombem na američki razarač USS Cole u Adenu pri čemu je brod teško oštećen i poginulo 17 mornara.
 12. 10. - Janko Janjić se ubio bombom u Foči prilikom pokušaja hapšenja po optužnici ICTY.
 14. 10. - Alija Izetbegović napustio Predsjedništvo BiH i politiku, zamenio ga Halid Genjac.
 14. 10. - Vojislav Koštunica počasni član na samitu lidera Evropske unije u Bijaricu.
 15. 10. - Izbori u Sloveniji, najviše glasova za liberale - Janez Drnovšek se od novembra vraća na premijersku poziciju.
 16. 10. - Carlo Cabigiosu novi komandant KFOR-a (do aprila).
 17. 10. - Završena Hercegovačka Gračanica u Trebinju.
 21. 10. - Posmrtni ostaci Jovana Dučića preneti iz SAD u Trebinje; sahrani prisutan i pred. SRJ Vojislav Koštunica, koji posećuje i Sarajevo.
 24. 10. - Nakon što su radikali napustili skupštinu, izglasana prelazna Vlada Srbije sa ko-ministrima iz DOS-a, SPS-a i SPO-a (unutrašnji poslovi, pravda, informisanje i finansije), na čelu joj je Milomir Minić (SPS); vanredni izbori zakazani za 23. decembar.
 26. 10. - SRJ postaje član Pakta za stabilnost jugoistočne Evrope.
 28. 10. - Lokalni izbori na Kosovu, pobedio Demokratski savez Kosova; Srbi bojkotovali, SRJ ne priznaje izbore.
 30. 10. - Posljednji dan tokom koga nije bilo ljudskog prisustva u svemiru; sljedeći dan je ruska sonda Sojuz TM-31 dovela prve stalne članove posade na Međunarodnu svemirsku stanicu.

Novembar/Studeni 

 1. 11. - Crnogorska skupština bez opozicije glasala za Zakon o Centralnoj banci Crne Gore.
 1. 11. - Flora Brovina puštena iz zatvora u Srbiji.
 1. 11. (po NY vremenu) - SRJ primljena u UN, posle 55 godina spuštena zastava SFRJ.
 2. 11. - Nevenka Tuđman, kći bivšeg predsjednika, optužena za protuzakonito posredovanje (ugradnja telefonskih centrala Alcatel).
 novembar - Restrikcije struje u Srbiji. Koštunica odbija smenu gen. Pavkovića, DOS nekoliko dana bojkotovao prelaznu vladu Srbije zbog šefa BIA R. Markovića.
 4. 11. - Izglasana nova Vlada SR Jugoslavije, koju su sastavili DOS i crnogorska Socijalistička narodna partija - premijer Zoran Žižić (SNP), zamenik Miroljub Labus, ino-poslovi Goran Svilanović, unutrašnji Zoran Živković itd.
 6 - 11. 11. - Pobune u nekoliko zatvora u Srbiji.
 7. 11. - George W. Bush je pobijedio Ala Gorea na američkim predsjedničkim izborima, ali njihov konačan ishod nije objavljen više od mjesec dana zbog spornih glasova u saveznoj državi Floridi.
 7. 11. - Poslednji put viđen Nebojša Simeunović, istražni sudija Beogradskog okružnog suda (telo pronađeno 3. decembra).
 11. 11. -  Izbori u BiH:
 Predstavnički dom BiH: iz FBiH: SDP BiH 9, SDA 8, HDZ BiH 5 itd.; iz RS: SDS (BiH) 6, PDP 2 itd.;
 Parlament FBiH: SDA 38, SDP 37, HDZ 25, SBiH 21 itd.
 Republika Srpska: Mirko Šarović (SDS) izabran za predsednika ispred Dodika; Skupština RS: SDS 31, PDP i SNSD po 11, SDA 6 itd.
 Uprkos protivljenju OESS održan referendum o jednakopravnosti hrvatskog naroda.
 11. 11. - Kaprunska katastrofa: 155 osoba poginulo u požaru na žičari u austrijskim Alpima.
 13. 11. - Nemačka marka je jedina valuta u Crnoj Gori.
 15. 11. - Formirana nova indijska država Jharkhand.
 16. 11. - Bill Clinton postao je prvi američki predsjednik koji je posjetio Vijetnam.
 16. 11. - Narodni pokret "Otpor" dobio nagradu MTV za slobodu mišljenja "Free Your Mind".
 ca. 16. 11. - Obnovljeni diplomatski odnosi SRJ sa Francuskom, Nemačkom, V.Britanijom i SAD, prekinuti tokom bombardovanja.
 17. 11. - Katastrofalno klizanje tla u Logu pod Mangartom, u Sloveniji, poginulo je 7 osoba, a šteta je iznosila milione slovenskih tolara. To je jedna od najgorih prirodnih katastrofa u Sloveniji u posljednjih 100 godina.
 17. 11. - Alberto Fujimori svrgnut s položaja predsjednika Perua.
 21. 11. - Sukobi na jugu Srbije: poginula 4 srpska policajca u napadu na stanicu u selu Končulj, blizu linije sa Kosovom - eskalacija sukoba u Kopnenoj zoni bezbednosti.
 23 - 28. 11. - Otmica Breninog sina Stefana.
 24. 11. - Samit na vrhu država Jugoistočne Evrope i Evropske unije u Zagrebu - Hrvatska otvara pregovore o Sporazumu o stabilizaciji i pridruživanju (SSP), što oporba smatra "povratkom u regionalne asocijacije"; predsjednik SRJ Vojislav Koštunica u prvoj posjeti nekog zvaničnika Jugoslavije Hrvatskoj od raspada SFRJ.
 25. 11. - Milošević reizabran na čelu SPS, novu vlast naziva plaćeničkom i izdajničkom.
 27. 11. - SRJ se vratila u članstvo OEBS.
 27. 11. - Norveški kralj Herold otvorio je u zapadnoj Norveškoj Lærdalstunnel, najduži tunel za cestovni saobraćaj na svijetu. Tunel dugačak 16.900 metara potukao je rekord St. Gothard tunela u Švicarskoj koji je pušten u promet 1980, a dugačak je 16.300 metara.
 28. 11. - Mlađan Dinkić izabran za guvernera NB SRJ (do 2003).
 28. 11. - Ukrajinski političar Oleksander Moroz javno je optužio predsjednika Leonida Kučmu za sudjelovanje u ubojstvu novinara Georgija Gongadzea ("Kasetni skandal").
 30. 11. - Hrvatska u Svjetskoj trgovinskoj organizaciji.

Decembar/Prosinac 
 1. 12. - Vicente Fox postaje prvi predsjednik Meksika u preko 70 godina koji nije izabran kao kandidat stranke PRI.
 4. 12. - Čelnici SRJ, Vojislav Koštunica i Zoran Žižić na slavi Hilandara.
 5. 12. - Zvanični kurs dinara izjednačen sa crnim - 30 za nemačku marku.
 8. 12. - "KUD Idijoti" svirali u Beogradu posle 10 godina.
 9. 12. - Sporazum o uspostavljanju diplomatskih odnosa izmedju SRJ i Slovenije.
 12. 12. - Ustreljen košarkaš Haris Brkić, podlegao tri dana kasnije.
 13. 12. - Vrhovni sud SAD presudom u slučaju Bush v. Gore okončava višetjedni spor oko prebrojavanja glasova na Floridi, nakon čega Gore odustaje osporavanje Bushove pobjede.
 15. 12. - Uspostavljeni diplomatski odnosi između BiH i SRJ.
 15. 12. - Uhapšen Mihalj Kertes, bivši šef carine SRJ.
 17. 12. - Neredi u Leposaviću nakon što je uhapšen jedan Srbin - dvojica mrtvih.
 19. 12. - Ino-ministar SRJ Goran Svilanović potpisao statut Međunarodnog krivičnog suda.
 20. 12. - Zagreb ponovo dobio Trg žrtava fašizma, od 1990. bio Trg hrvatskih velikana.
 20. 12. - SRJ primljena u MMF.
 23. 12. -  Vanredni skupštinski izbori u Srbiji: DOS 176 poslanika, SPS 37, SRS 23, SSJ 14, SPO ispod cenzusa.
 24. 12.: u Srbiji restrikcije struje zbog pretnje kolapsa sistema.
 24. 12. - Tokom četvorodnevne pobune u zatvorima u Turskoj ubijeno 28 ljudi.
 25. 12. - U požaru u jednoj diskoteci u kineskom gradu Liojangu život izgubilo 311 ljudi.
 30. 12. - U Dubrovniku ustreljen advokat Srđ Jakšić.
 31. 12. - Zatvoren londonski Millennium Dome.

Tokom godine 
 Završen TE Plomin 2 od 210 MW (u Istri).

Rođenja 

 28. 1. - Dušan Vlahović, fudbaler 
 16. 6. - Bianca Andreescu, kanadska tenisačica 
 21. 7. - Erling Haaland, norveški nogometaš 
 10. 12. - Ivana Podraščić, žrtva zločina († 2014)
 Roko Roglić - glumac u filmu "Kenjac"

Smrti

Januar/Siječanj 
 4. 1. - Slobodan Stojanović, dramski pisac, scenarista (* 1937)
 11. 1. - Pavao Žanić, umirovljneni mostarsko-duvanjski biskup (* 1918)
 12. 1. - Nikola Milić, glumac (* 1924)
 14. 1. - Miroslav Radojčić, novinar i šahovski majstor (* 1920)
 15. 1. - Željko Ražnatović Arkan (ubijen), kriminalac, komandant SDG (* 1952)
 januar - Vojislav Despotov, pesnik (* 1950)
 16. 1. - Nikola Graovac, slikar (* 1907)
 19. 1. - Vojislav Despotov, srpski pesnik (*1950)
 19. 1. - Hedy Lamarr, glumica (* 1914)
 19. 1. - Bettino Craxi, bivši premijer Italije (* 1934)
 21. 1. - Ranko Petković, pravnik, urednik časopisa "Međunarodna politika" (* 1926)
 23. 1. - Aleksandar Hristovski, makedonski pesnik i prevodilac. (*1933)
 24. 1. - Aleksandar Saša Petrović, književnik i prevodilac (* 1921)
 24. 1. - Miloš Žanko, bivši političar (* 1915)
 25. 1. - Naum Đorđević, sanitetski pukovnik, solunski ratnik
 27. 1. - Mladen Crnobrnja, glumac (* 1939)
 28. 1. - Milka Kufrin, društveno-politička radnica iz SR Hrvatske, narodni heroj (* 1921)

Februar/Veljača 
 2. 2. - Dragan Zarić, srpski glumac (* 1942)
 7. 2. - Pavle Bulatović (ubijen), ministar odbrane SRJ (* 1948)
 11. 2. - Roger Vadim, filmski režiser (* 1928)
 12. 2. - Charles M. Schulz, crtač stripa (* 1922)
 14. 2. - Antun Nalis, hrvatski glumac (* 1911)
 14. 2. - Vojin Draškoci, kompozitor, kontrabasista, profesor (* 1945)
 19. 2. - Friedensreich Hundertwasser, austrijski slikar (* 1928)
 23. 2. - Ofra Haza, izraelska pevačica (* 1957)
 24. 2. - Aleksandar Bajt, slovenački ekonomista (* 1921)
 26. 2. - Radoslav Trlajić (ubijen), beogradski gangster

Mart/Ožujak 
 1. 3. - Vlastimir Peričić, srpski kompozitor, muzikolog, profesor (* 1927)
 6. 3. - Mirko Grmek, povjesničar medicine, akademik (* 1924)
 9. 3. - Ivo Robić, hrvatski pjevač (* 1923.)
 9. 3. - Liliana Budicin-Manestar, sopranistica (* 1940)
 9. 3. - Rikard Žic, hrvatski slikar (* 1928)
 10. 3. - Konstantin Obradović, osnivač beogradskog Centra za ljudska prava (* 1939)
 12. 3. - Vera Jocić, lutkarski animator i reditelj (* 1912)
 12. 3. - Aleksandar Nikolić, košarkaš, trener (* 1924)
 17. 3. - Kruno Valentić, hrvatski glumac (* 1932.)
 18. 3. - Jelena Šantić, srpska balerina (* 1944)
 21. 3. - Branislav Lainović Dugi (ubijen), novosadski biznismen
 23. 3. - Zoran Davidović Ćanda (ubijen), beogradski biznismen
 26. 3. - Dušan Pekić, glumac (* 1980)
 28. 3. - Anthony Powell, književnik (* 1905)

April/Travanj 
 6. 4. - Habib Bourguiba, prvi predsednik Tunisa (* 1903)
 8. 4. - Claire Trevor, glumica (* 1910)
 13. 4. - Bogdan Mihailović, glumac (* 1940)
 16. 4. - Vojislav Živković, srpski političar
 25. 4. - Žika Petrović (ubijen), gen. direktor JAT-a
 26. 4. - Mirjana Čiplić-Kuruzović, slikarka, scenografkinja, kostimografkinja (* 1937)
 26. 4. - Zlata Vidaček, književnica i novinar Radio Beograda (* 1923)
 27. 4. - Zoran Uskoković Skole (ubijen), beogradski biznismen

Maj/Svibanj 
 2. 5. - Petar Kačavenda, srpski istoričar (* 1932)
 5. 5. - Petar Jović, solunski ratnik (* 1894)
 6. 5. - Božidar Timotijević, srpski književnik, pokretač akcije "Knjiga solidarnosti" (* 1932)
 11. 5. - Dušan Perković, producent, scenarista, glumac (* 1926)
 13. 5. - Boško Perošević (ubijen), srpski političar. (* 1956)
 14. 5. - Keizō Obuchi, japanski političar (* 1937)
 21. 5. - John Gielgud, engleski pozorišni i filmski glumac (* 1904)
 21. 5. - Barbara Cartland, spisateljica (* 1901)
 29. 5. - Đoko Jovanić, general-pukovnik JNA, narodni heroj (* 1917)
 30. 5. - Nikola Burzan, novinar i urednik "Borbe" (*1935)
 31. 5. - Goran Žugić (ubijen), savetnik za nacionalnu bezbednost predsednika Crne Gore (*1963)

Jun/Lipanj 
 1. 6. - Tito Puente, muzičar (* 1923)
 3. 6. - Hristo Georgijevski, književnik (*1943)
 3. 6. - Andrej Frimerman, profesor i rektor Univerziteta "Braća Karić" (* 1932)
 7. 6. - Ljubiša Savić Mauzer, bivši komandant brigade VRS, političar (* 1958)
 9. 6. - Milivoje Simonović, profesor Mašinskog fakulteta u Bgd. (*1951)
 10. 6. - Hafez al-Asad, sirijski državnik. (* 1930)
 12. 6. - Đorđe Rapajić, glumac (* 1952)
 22. 6. - Slobodan Inić, sociolog (* 1946)
 22. 6. - Radivoje Jovanović, general-potpukovnik JNA, narodni heroj (* 1918)
 23. 6. - Aleksandar Obradović, sportski lekar i funcioner SD "Crvena zvezda" (* 1922)
 29. 6. - Vittorio Gassman, glumac (* 1922)
 29. 6. - Milka Minić, društveno-politička radnica (* 1915)

Jul/Srpanj 
 1. 7. - Walter Matthau, američki glumac (* 1920.)
 6. 7. - Lazar Koliševski, bivši predsednik Predsedništva SFRJ, narodni heroj (* 1914)
 6. 7. - Władysław Szpilman, pijanist, skladatelj, pisac (* 1911)
 8. 7. - Nikola Hercigonja, kompozitor i muzikolog (* 1911)
 8. 7. - Konstantin Vinaver, pijanista, muzikolog (* 1930)
 8. 7. - FM-2030, transhumanistički filozof (* 1930)
 12. 7. - Tomislav Karađorđević, sin kralja Aleksandra (* 1928)
 21. 7. - Stanojlo Rajičić, kompozitor i akademik (* 1910)
 22. 7. - Claude Sautet, pisac, filmski režiser (* 1924)
 29. 7. - Svetozar Stijović, srpski lingvista (* 1939)

Avgust/Kolovoz 
 5. 8. - Alec Guinness, engleski glumac (* 1914)
 7. 8. - Žan-Mišel Rosi i Žan-Klod Fratači, korzikanski gerilci
 12. 8. - Loretta Young, glumica (* 1913)
 15. 8. - Ena Begović, hrvatska glumica (* 1960)
 23. 8. - Milivoje Mića Tomić, srpski glumac (* 1920)
 25. 8. - Ivan Stambolić (ubijen), bivši predsednik Predsedništva SR Srbije (* 1936)
 26. 8. - Zorica Milekić, spiker Radio Beograda (* 1945)
 27. 8. - Ante Zaninović, producent animiranih filmova
 28. 8. - Milan Levar (ubijen), bivši hrvatski časnik i haški svjedok (* 1954)
 29. 8. - Marko Todorović, srpski glumac (* 1929)

Septembar/Rujan 
 2. 9. - Vladimir Vitas, džez-pijanista i vibrafonista (* 1935)
 2. 9. - Lepa Perović, učesnica NOB, društveno-politička radnica (* 1911)
 5. 9. - Slavko Leovac, književnik i kritičar, predsednik Akademije RS (* 1929)
 6. 9. - Đorđe Martinović, centar "slučaja" na Kosovu iz 1985. (* 1928)
 9. 9. - Arsenije Stefanović, novinar, filmski kritičar, idejni tvorac "Štafete mladosti" (* 1922)
 septembar - Dragiša Trifković, slikar (* 1912)
 16. 9. - Georgij Gongadze, ukrajinski novinar (* 1969)
 20. 9. - German Titov, kosmonaut (* 1935)
 21. 9. - Ognjen Petrović, fudbalski golman (* 1948)
 22. 9. - Aleksandar Korać, kompozitor (* 1934)
 28. 9. - Pierre Trudeau, bivši premijer Kanade (* 1919)
 29. 9. - Vidoje Žarković, društveno-politički radnik SR Crne Gore i SFRJ (* 1927)

Oktobar/Listopad 
 1. 10. - Reginald Kray, gangster (* 1933)
 2. 10. - Dobrosav Veizović, diplomata (* ?)
 6. 10. - Richard Farnsworth, kaskader, glumac (* 1920)
 10. 10. - Sirimavo Bandaranaike, bivša premijerka Sri Lanke (* 1916)
 11. 10. - Matija Ljubek, hrvatski kanuist (* 1953.)
 16. 10. - Milan Kurepa, srpski fizičar i akademik (* 1933)
 21. 10. - Dirk Jan Struik, matematičar, marksista (* 1894)
 29. 10. - Milika Šundić, novinar Radio Beograda (* 1928)

Novembar/Studeni 
 1. 11. - Steven Runciman, istoričar (* 1903)
 16. 11. - Milan Milovojević-Mintoš, novinar i urednik "Borbe" (* 1946)
 17. 11. - Luj Nel, francuski fizičar i nobelovac 1970. (* 1904.)
 22. 11. - Emil Zatopek, češki atletičar. (* 1922.)
 30. 11. - Vladimir Anić, hrvatski lingvist i leksikograf (* 1930)

Decembar/Prosinac 
 1. 12. - Etta Bortolazzi, hrvatska glumica (* 1926.)
 6. 12. - Svetozar Vukmanović Tempo, društveno-politički radnik SFRJ, junak socijalističkog rada i narodni heroj Jugoslavije (* 1912)
 7. 12. - Vlado Gotovac, hrvatski pjesnik, esejist, filozof, govornik i političar (* 1930.)
 8. 12. - Milić od Mačve, srpski slikar (* 1934.)
 8. 12. - Dragutin Vunak, redatelj i scenarist (* 1925)
 8. 12. - Joško Tomičić, hrvatski pjevač (* 1968.)
 15. 12. - Haris Brkić (ubijen), košarkaš Partizana (* 1974)
 20. 12. - Vera Dedović-Miljković, srpska glumica (* 1969)
 20. 12. - Marislav Radisavljević, reditelj, teatrolog (* 1940)
 23. 12. - Victor Borge, danski pijanist (* 1909)
 24. 12. - Helena Pajović, klizačica (* 1979)
 25. 12. - Lidija Šentjurc, učesnica NOB, društveno-politička radnica, narodni heroj (* 1911)
 26. 12. - Jason Robards, glumac (* 1922)

Kroz godinu 
 Vojislav Despotov, pesnik (* 1950)
 Pavle Lalović, bokser, pesnik (* 1939)
 Stanojlo Milinković, glumac amater (* 1909)
 Džavid Nimani, bivši predsednik Predsedništva SAP Kosovo (* 1919)

Nobelove nagrade 
 Fizika: bazični rad na informacionoj i komunikacionoj tehnologiji - Žores Alfjorov, Herbert Kroemer (razvoj poluprovodničkih heterostruktura korišćenih u brzoj i optoeletronici) i Jack S. Kilby (učešće u pronalasku integrisanog kola)
 Kemija: Alan J. Heeger, Alan G. MacDiarmid i Hideki Shirakawa (otkriće i razvoj elektroprovodnih polimera)
 Fiziologija i medicina: Arvid Carlsson, Paul Greengard i Eric R. Kandel (otkrića u vezi signalne transdukcije u nervnom sistemu)
 Književnost: Gao Xingjian (za delo univerzalne vrednosti, gorkih uvida i lingvističke domišljatosti, koje je otvorilo nove staze za kineski roman i dramu)
 Mir: Kim Dae-jung (za rad na demokratiji i ljudskim pravima u Južnoj Koreji i uopšte Istočnoj Aziji, a naročito za mir i pomirenje sa Severnom Korejom)
 Ekonomija: James Heckman (za razvoj teorije i metoda za analiziranje selektivnih uzoraka) i Daniel McFadden (razvoj teorije i metoda za analiziranje diskretnog izbora)

Reference

Eksterni linkovi 
 "Republika", arhiva časopisa (rubrika Kalendar ili Između dva broja)
 Hronologija 2000 - od 5. oktobra (Ebart) 
  Yugoslavia Events Chronology (University of Texas at Arlington): Jan - April '00 , May - August '00  & September - December 2000  (pokriva ex-Yu prostor).

2000-e
Rođeni 2000.
Umrli 2000.